প্রকাশিত হয়েছে ২০১৮-র মাধ্যমিক পরীক্ষার ফল। বুধবার সকালে সাংবাদিক বৈঠক করে আনুষ্ঠানিক ভাবে ফল প্রকাশ করা হয় মধ্যশিক্ষা পর্ষদের পক্ষ থেকে। জানানো হয়েছে, আগামী বছর মাধ্যমিক পরীক্ষা শুরু হবে ১২ ফেব্রুয়ারি। চলবে ২২ ফেব্রুয়ারি পর্যন্ত। মাঝে ছুটি রয়েছে ৩টি।

এই বিষয়ে অন্যান্য খবর

মাধ্যমিকে প্রথম হওয়াটাই বড় কথা নয়, জীবনে থেকে যায় অনেক অজানা গলিপথ


এবার মাধ্যমিক শুরু হয়েছিল ১২ মার্চ। সম্ভবত লোকসভা নির্বাচনের কারণেই ২০১৯-এর পরীক্ষা এগিয়ে আসছে এক মাস।
১২ ফেব্রুয়ারি মঙ্গলবার প্রথম ভাষার পরীক্ষা। এর মধ্যে রয়েছে বাংলা, ইংরাজি, গুজরাতি, হিন্দি, আধুনিক তিব্বতী, নেপালি, ওড়িয়া, গুরুমুখী, তেলেগু, তামিল, উর্দু ও সাঁওতালি। পরদিন, ১৩ ফেব্রুয়ারি দ্বিতীয় ভাষার পরীক্ষা। অর্থাৎ, যাদের প্রথম ভাষা ইংরাজি নয়, তাদের ক্ষেত্রে ইংরাজি এবং যাদের প্রথম ভাষা ইংরাজি তাদের বাংলা বা নেপালি।
১৫ ফেব্রুয়ারি ইতিহাস, ১৬ ফেব্রুয়ারি ভূগোল, ১৮ ফেব্রুয়ারি গণিত, ১৯ ফেব্রুয়ারি পদার্থ বিজ্ঞান এবং ২০ ফেব্রুয়ারি জীবন বিজ্ঞান পরীক্ষা। ২২ ফেব্রুয়ারি ঐচ্ছিক বিষয়ের পরীক্ষা।

গ্রাফিক্স: অভিজিৎ বিশ্বাস
পর্ষদের পক্ষ থেকে জানানো হয়েছে, শারীরশিক্ষা ও কর্মশিক্ষা পরীক্ষার তারিখ পরে ঘোষণা করা হবে।